b'\n_START_ARTICLE_\nDynen\n_START_PARAGRAPH_\nDynen (dansk) eller D\xc3\xbcne (tysk) er Helgolands eneste nabo\xc3\xb8. Den flade og ubeboede strand\xc3\xb8 bliver anvendt som bade\xc3\xb8. Desuden findes her Helgolands lufthavn og Helgolands fyrt\xc3\xa5rn. \xc3\x98ens tyske navn D\xc3\xbcne betyder klit. \xc3\x98ens nordfrisiske navn er De halem._NEWLINE_Dynen ligger cirka 1 kilomter \xc3\xb8st for hoved\xc3\xb8en Helgoland. Havarmen mellem de to \xc3\xb8er kaldes Reede. \xc3\x98en er cirka 1,25 kilomter lang og op til 850 meter bred. Dynen var en del af den danske stat, indtil \xc3\xb8en i 1815 sammen med hoved\xc3\xb8en Helgoland kom til Storbritannien. I 1890 kom \xc3\xb8gruppen til Tyskland._NEWLINE_Omkring 1640 fandtes p\xc3\xa5 \xc3\xb8ens nordlige del endnu en stor klint (Wittkliff), best\xc3\xa5ende af muslingekalk og kridt. Klitten blev efterh\xc3\xa5nden nedbrudt for at udvinde byggematerial. Desuden bestod frem til stormfloden i 1721 en forbindelse med hoved\xc3\xb8en. \xc3\x98ens areal mindskedes derefter mere og mere. I 1935 var arealet smeltet sammen til cirka 10 hektar. F\xc3\xb8rst nazisterne begyndte igen at udvide arealet i hensyn til milit\xc3\xa6riske form\xc3\xa5l. \xc3\x98en har i dag et samlet areal p\xc3\xa5 cirka 40 hektar._NEWLINE_Dynens sydstrand er i dag en popul\xc3\xa6r badestrand. \xc3\x98stranden er en ren stenstrand, hvor der kan samles v\xc3\xa6ttelys og ammonitter. P\xc3\xa5 nordstranden hviler mange gr\xc3\xa5s\xc3\xa6ler og sp\xc3\xa6ttede s\xc3\xa6ler.'